b'\n_START_ARTICLE_\nJohn Scott Russell\n_START_SECTION_\nBiografia\n_START_PARAGRAPH_\nJohn Scott Russell va n\xc3\xa9ixer a Parkhead, Glasgow; va estudiar a la Universitat St. Andrews i despr\xc3\xa9s a la de Glasgow. El 1825 va passar a ensenyar matem\xc3\xa0tiques a la Universitat d\'Edinburgh.\n_START_SECTION_\nL\'ona de translaci\xc3\xb3\n_START_PARAGRAPH_\nEl 1834, en determinar el disseny m\xc3\xa9s eficient per als vaixells que naveguen en canals, descobr\xc3\xad el fenomen que ell va descriure com l\'ona de translaci\xc3\xb3. En la mec\xc3\xa0nica de fluids, aquesta ona actualment s\'anomena ona solit\xc3\xa0ria o solit\xc3\xb3. _NEWLINE_El treball experimental de Scott Russell sembla contrastar amb les teories hidrodin\xc3\xa0miques d\'Isaac Newton i Daniel Bernoulli. Fins al 1871, no se\'n va poder proporcionar una explicaci\xc3\xb3. _NEWLINE_Lord Rayleigh va publicar en el Philosophical Magazine, el 1876, un escrit en qu\xc3\xa8 donava suport matem\xc3\xa0tic a les observacions experimentals de Russell.\n_START_SECTION_\nEfecte Doppler\n_START_PARAGRAPH_\nScott Russell va fer una de les primeres observacions experimentals  _NEWLINE_ _NEWLINE_de l\'efecte Doppler._NEWLINE_Va ser escollit membre de la Royal Society el juny de 1849 per la seva obra Memoirs on "The great Solitary Wave of the First Order, or the Wave of Translation", publicada en Transactions of the Royal Society of Edinburgh.'